රජයේ නීතිඥවරිය මෙහිදී සඳහන් කළේ එවකට අමාත්‍යවරයෙකු ලෙස කටයුතු කළ කතානායක කරූ ජයසූරිය සහ අජිත් අලහකෝන්ගේ දුරකථන ඇමතුමෙන් පසුව ගෝඨාභය රාජපක්ෂට දැනුම්දීමෙන් පසුව කීත් නොයාර් නිදහස් කෙරුණේ දැයි අපරාධ පරීක්ෂණ දෙපාර්තමේන්තුව හිටපු ජනාධිපතිවරයාගෙන් ප්‍රශ්න කර ඇති බවයි.එය සම්පූර්ණයෙන්ම ප්‍රතික්ෂේප කර ඇති බව ප්‍රකාශ කර ඇති හිටපු ජනාධිපතිවරයා අපරාධ පරීක්ෂණ දෙපාර්තමේන්තුවට සඳහන් කර ඇත්තේ ගෝඨාභය රාජපක්ෂගේ නම සඳහන් කරන්නේ නම් පොලීසියෙන් නිදහස ලැබෙන බව බන්ධනාගාරයට ගිය අවස්ථා කිහිපයකදී සැකකරුවන් සඳහන් කළ බවයි.කීත් නොයාර්ගේ පැහැර ගැනීම සම්බන්ධයෙන් ආරක්ෂක ලේකම් කපිල වෛද්‍යරත්නට යොමුකළ ප්‍රශ්නාවලියට මෙතෙක් පිළිතුරු නොලැබීම සම්බන්ධයෙන් මෙහිදී අතිරේක මහේස්ත්‍රාත් ලෝචනා අබේවික්‍රම අපරාධ පරීක්ෂණ දෙපාර්තමේන්තුවෙන් ප්‍රශ්න කළා.